เอสแอนด์พีสาขารพ.เซนหลุยส์ เป็นร้านอาหารแนวห้างร้านเดียวในบริเวณรพ.ที่ใกล้ที่สุด ถ้าไม่ทานที่นี่ต้องตัดใจไปฝ่าฟันกันในฟู้ดคอร์ท รพ. ที่มีผู้คนล้านแปด เมื่อยามเที่ยงครึ่ง

ร้านนี้ไม่ต้องอธิบายมากครับ การบริการได้มาตรฐาน ความสะอาดทำได้ดีอยู่แล้ว 

เมนูที่สั่งดังนี้ครับ
-ยำวุ้นเส้นปลาแซลมอน
ตัวยำอร่อยครับ แต่ไม่เผ็ดเลย ปลาย่างมาอย่างดีครับ สุกดีและหนังกรอบ ไม่แห้ง เมนูปลาแซลมอนของเอสแอนด์พี ผมทานมาหลายปี ส่วนมากไม่มีปัญหา

-ผัดไทยเส้นจันทน์กุ้งสด 
ปกติสั่งแต่วุ้นเส้น วันนี้ลองเส้นจันทน์ ตัวเส้นมีความหนึบ ผัดมาข้นๆน่าจะเป็นมันกุ้ง รสชาติกลางๆครับ ต้องมีปรุงเพิ่ม

-ข้าวผัดแหนมไข่นุ่ม 
มาเสริฟเฟลนิดหน่อย เพราะผมคาดว่าไข่นุ่มควรจะเหลวกว่านี้อีกนิด นี่มาสุกไป ตัวไส้กรอกแหนมที่ใส่มาปริมาณไม่น้อยนะครับ ข้างใต้มีอีกที่ผัดมากับข้าว รสผัดจะอ่อนๆหน่อยต้องเหยาะพริกน้ำปลาเพิ่ม

เป็นอีกหนึ่งร้านตัวเลือกยามนึกไรไม่ออก 555 ขอบคุณครับ